CELEX: 32004D0662
Language: sl
Date: 2004-09-27 00:00:00
Title: 2004/662/ES: Odločba Sveta z dne 24. septembra 2004 s katero se Kraljevini Španiji dovoli podaljšanje Sporazuma o vzajemnih odnosih glede ribolova z Južnoafriško republiko do 7. marca 2005

29.9.2004   
            
            
               SL
            
            
               Uradni list Evropske unije
            
            
               L 302/5
            
         
      ODLOČBA SVETA
   
   z dne 24. septembra 2004
   s katero se Kraljevini Španiji dovoli podaljšanje Sporazuma o vzajemnih odnosih glede ribolova z Južnoafriško republiko do 7. marca 2005
   (2004/662/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu iz leta 1985 in zlasti člena 167(3) Akta,
   ob upoštevanju predloga Komisije,
   ob upoštevanju naslednjega:
   
               (1)
            
            
               Sporazum o vzajemnih odnosih glede ribolova med vlado Kraljevine Španije in vlado Južnoafriške republike, podpisan 14. avgusta 1979, je začel veljati 8. marca 1982 za začetno obdobje desetih let. Če ni odpovedan z odpovednim rokom dvanajstih mesecev, sporazum velja za nedoločen čas.
            
         
               (2)
            
            
               Člen 167(2) Akta o pristopu predvideva, da pravice in obveznosti, ki izhajajo iz sporazumov o ribolovu, ki jih je Kraljevina Španija sklenila s tretjimi državami, ostanejo v obdobju, v katerem se določbe teh sporazumov prehodno ohranijo, nespremenjene.
            
         
               (3)
            
            
               V skladu s členom 167(3) istega akta Svet pred potekom sporazumov o ribolovu, ki jih je Kraljevina Španija sklenila s tretjimi državami, sprejme ustrezne sklepe za nadaljevanje iz njih izhajajočih ribolovnih dejavnosti, vključno z možnostjo podaljšanja za obdobja, ki trajajo največ eno leto. Zgoraj omenjeni sporazum je bil nazadnje podaljšan z Odločbo Sveta 2003/53/ES z dne 15. julija 2003 (1) do 7. marca 2004.
            
         
               (4)
            
            
               Kraljevini Španiji je primerno dovoliti podaljšanje tega sporazuma do 7. marca 2005 –
            
         SPREJEL NASLEDNJO ODLOČBO:
   Člen 1
   Kraljevini Španiji se dovoli, da do 7. marca 2005 podaljša Sporazum o vzajemnih odnosih glede ribolova z Južnoafriško republiko, ki je začel veljati 8. marca 1982.
   Člen 2
   Ta odločba je naslovljena na Kraljevino Španijo.
   
      V Bruslju, 24. septembra 2004
      
         
            Za Svet
         
         
            Predsednik
         
         L. J. BRINKHORST
         
      
   
   
      (1)  UL L 185, 24.7.2003, str. 24.